CELEX: 62005FJ0041
Language: lv
Date: 2010-09-30
Title: CIVILDIENESTA TIESAS SPRIEDUMS (otrā palāta), 2010. gada 30. septembris.#Kurt Jacobs pret Eiropas Komisiju.#Civildienests – Ierēdņi – Iecelšana amatā – Kandidāti, kuri rezerves sarakstā ir iekļauti pirms jauno Civildienesta noteikumu stāšanās spēkā – Klasificēšana pakāpē, piemērojot jaunus, mazāk labvēlīgus noteikumus – Civildienesta noteikumu XIII pielikuma 12. panta 3. punkts.#Lieta F‑41/05.

Judikatūras krājums
                              CIVILDIENESTA TIESAS SPRIEDUMS (otrā palāta)
                                            2010. gada 30. septembrī
                                                  Lieta F-41/05
                                                   Kurt Jacobs
                                                       pret
                                                Eiropas Komisiju
    Civildienests — Ierēdņi — Iecelšana amatā — Kandidāti, kuri rezerves sarakstā ir iekļauti pirms jauno
    Civildienesta noteikumu stāšanās spēkā — Klasificēšana pakāpē, piemērojot jaunus, mazāk labvēlīgus
                   noteikumus — Civildienesta noteikumu XIII pielikuma 12. panta 3. punkts
   Priekšmets Prasība, kas celta saskaņā ar EKL 236. pantu un EAEKL 152. pantu un ar kuru K. Jakobss
                 [K. Jacobs] lūdz atcelt 2005. gada 11. februāra lēmumu, ar kuru noraidīta viņa sūdzība par
                 2004. gada 16., 24. un 31. augusta lēmumiem, un tiktāl, ciktāl nepieciešams, atcelt pēdējos
                 minētos lēmumus, jo prasītājs tajos klasificēts zemākā pakāpē, nekā norādīts paziņojumā
                 par konkursu COM/B/1/02. Prasītājs lūdz arī piespriest Komisijai atlīdzināt viņam
                 zaudējumus EUR 250 000 apmērā, tostarp procentus
   Nolēmums Prasību noraidīt. Katrs lietas dalībnieks sedz savus tiesāšanās izdevumus pats.
                                                  Kopsavilkums
   Ierēdņi — Ierēdņa status — Nosacījumu par ierēdņa statusa iegūšanu neizpildīšana likumīgas
   iecelšanas amatā neesamības dēļ
   (Civildienesta noteikumu 3. pants)
   Saskaņā ar Eiropas Savienības civildienesta tiesību principiem ierēdņa iecelšana amatā var notikt tikai
   atbilstoši Civildienesta noteikumu formas prasībām un nosacījumiem.
   Tā kā juridiskajai saiknei starp ierēdņiem un administrāciju ir normatīvs, nevis līgumattiecību raksturs,
   no Civildienesta noteikumu 3. panta, kura formulējums ar Regulu Nr. 723/2004, ar ko groza
   Civildienesta noteikumus un Pārējo darbinieku nodarbināšanas kārtību, nav ticis grozīts, izriet, ka
   ierēdņa iecelšanu amatā noteikti veic ar vienpusēju iecēlējinstitūcijas aktu, norādot datumu, kurā šī
   iecelšana stājas spēkā, kā arī amatu, kurā attiecīgā persona ir iecelta. Šāda iecelšana amatā turklāt
   neizriet no iespējamās piekrišanas darba piedāvājumam, jo a fortiori darba piedāvājumu ir izteikuši
   tādas iestādes darbinieki, kurai nav iecēlējinstitūcijas statusa.
   Līdz ar to vispārējo konkursu izturējušais kandidāts var atsaukties uz ierēdņa statusu un attiecīgi
   pieprasīt priekšrocības, ko sniedz Civildienesta noteikumu normas, vienīgi pēc tam, kad attiecībā uz
   viņu pieņemts attiecīgās iestādes lēmums par iecelšanu amatā.
LV
          ECLI:EU:F:2010:116                                                                               1
 ---pagebreak---                                        KOPSAVILKUMS — LIETA F-41/05
                                               JACOBS/KOMISIJA
                                                                                             (skat. 43., 44. un 52. punktu)
  Atsauces
  Tiesa: 1970. gada 13. maijs, 18/69 Fournier/Komisija, Recueil, 249. lpp.
  Vispārējā tiesa: 1992. gada 10. aprīlis, T-40/91 Ventura/Parlaments, Recueil, II-1697. lpp., 40. un 41. punkts;
  1999. gada 19. jūlijs, T-74/98 Mammarella/Komisija, Recueil FP, I-A-151. un II-797. lpp., 25.–27. punkts; 2007. gada
  11. jūlijs, T-58/05 Centeno Mediavilla u.c./Komisija, Krājums, II-2523. lpp., 54. un 55. punkts.
2                                                                                                    ECLI:EU:F:2010:116